पाएं अपने शहर की ताज़ा ख़बरें और फ्री ई-पेपरडाउनलोड करें
भाजपा जिलाध्यक्ष प्रो. राम सागर सिंह के नेतृत्व में जिला भाजपा कार्यालय के बाहर पश्चिम बंगाल में भाजपा कार्यकर्ताओं पर हो रहे लगातार हमले के विरोध में कोरोना गाइड लाइन का पालन करते हुए सांकेतिक धरना दिया गया। साथ ही केन्द्र सरकार से भाजपा कार्यकर्ताओं की जान माल की सुरक्षा सुनिश्चित करने एवं दोषियों और ममता बनर्जी सरकार के खिलाफ कड़ी कार्रवाई की मांग की गई। उपस्थित कार्यकर्ताओं ने कहा कि जिस प्रकार बंगाल विधानसभा चुनाव के पहले लगभग 130 भाजपा कार्यकर्ताओं की निर्मम हत्या की गई, बंगाल में सकारात्मक बदलाव के लिए लाखों कर्मठ एवं जुझारू कार्यकर्ताओं ने पार्टी को मात्र 3 सीटों से अभूतपूर्व परिश्रम से 77 सीटों पर सफलता दिलाकर बंगाल की जनता को एक मजबूत विपक्ष के रूप में विकल्प दिया है। इसी से बौखला कर टीएमसी के समर्थक भीषण उत्पात मचा रहे हैं। भाजपा कार्यकर्ताओं को चुन चुन कर निशाना बनाया जा रहा है। उनकी हत्याएं की जा रही है। उनके घरों, दुकानों को लूटा और जलाया जा रहा है। हजारों कार्यकर्ताओं को जान बचाने के लिए अपना घर छोड़कर अन्य राज्यों में भागना पड़ा है। टीएमसी के समर्थक बंगाल को कश्मीर बनाने पर आमादा हैं। पर बंगाल की मुख्यमंत्री चुप्पी साधे हुए हैं। इन उपद्रवियों को ममता बनर्जी का संरक्षण प्राप्त है। बंगाल की वर्तमान परिस्थितियां लोकतंत्र और मानवता को शर्मशार कर रही है। पूरे देश के भाजपा कार्यकर्ता बंगाल में हो रहे रक्तपात से मर्माहत हैं और बंगाल के भाजपा कार्यकर्ताओं के इस इस दुःख की घड़ी में उनके साथ हैं। इस अवसर पर जिला महामंत्री अविनाश प्रसाद सिंह, जिला मंत्री डा. आशुतोष कुमार, मनोज कुमार चौधरी, रवि शंकर मंडल, मीडिया प्रभारी अमित गौरव, युवा मोर्चा महामंत्री सोनू कुमार, हिंदू एवं महानगर अध्यक्ष (उत्तरी) अमरेश कुमार आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn